# **DECIZIA ETAPEI DE ÎNCADRARE**

## Nr. număr din 19.03.2018

(PROIECT)

Ca urmare a solicitării de emitere a acordului de mediu adresate de **S.C. STUDIO HAJAS S.R.L.**, cu sediul în Str. --, Nr. 783, Crasna , Judetul Sălaj, ...., înregistrată la APM Salaj cu nr. 1159/27.02.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.03.2018, că proiectul: **CONSTRUIRE ATELIER AUTO**, propus a fi amplasat în jud. Sălaj, com. Crasna, loc. Crasna, nr. 783/A **nu se supune evaluării impactului asupra mediului şi nu se supune** **evaluării adecvate.**

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, la pct. 10, lit. a) – proiecte de dezvoltare a unităților / zonelor industriale;

b) Caracteristicile proiectului:

b1) mărimea proiectului: prin proiect se propun următoarele:

1. Realizarea unei hale metalice având destinația de atelier auto, ce va avea în plan formă dreptunghiulară, cu dimensiunile maxime ale laturilor de 30,74 x 12,23 m. Regimul de înălțime al construcției va fi parter + mezanin (P+E). Suprafața construită va fi de 375,90 mp și suprafața desfășurată va fi de 442,90 mp. Suprafața utilă totală a clădirii va fi de 384,95 mp.

Construcția va avea trei zone distincte ca funcțiuni:

- partea estică a construcției cuprinsă în prima travee este destinată personalului tehnic a atelierului auto și centrala termică;

- partea centrală a construcției pe lățimea de patru traveei este destinață atelierului auto și se prezintă ca un spațiu parter înalt, necompartimentat oferind flexibilitate pentru zona de lucru;

- a treia zona se găsește în latura estică pe toată lățimea construcției pe lungimea unei traveei, fiind destinată publicului la nivelul parter și administrației la nivelul mezanin.

1. Împrejmuirea proprietății pe o lungime totală de 245 ml, care va împrejmui proprietatea parțial, pe latura sudică, vestică și nordică. Gardul de împrejmuire va fi alcătuit din stâlpi din țeavă metalică încastrați în fundații izolate de beton și panouri din gard bordurat din plasă zincată. Înălțimea gardului va fi de 1.55 m de la cota terenului amenajat.
2. Realizarea unei platforme carosabile care să faciliteze accesul carosabil și pietonal în incintă, circulația pe amplasament și necesarul de spații de parcare.

Platforma va avea o suprafața de 887,30 mp cu o structură rutieră care se va realiza prin așternerea unui strat de balast compactat cu grosimea de 15 cm după ce în prealabil de pe amplasament a fost decapat stratul vegetal și s-au realizat compactările terenului. Peste stratul de balast compactat se va realiza stratul de fundare din piatră spartă compactată de 15 cm. Îmbrăcămintea de beton rutier se va realiza într-un singur strat în grosime de 15 cm. Platforma de beton este alcătuita din dale, delimitate între ele prin rosturi și se execută într-un singur strat, în care betonul îndeplinește caracteristicile pentru un strat de uzură.

Zona platformei carosabile va fi delimitată în unele zone de soclu împrejmuirii propuse și în rest de borduri prefabricate din beton fixate pe un pat de beton cu rol de fundație continuă pentru bordură.

b2) cumularea cu alte proiecte: nu este cazul;

b3) utilizarea resurselor naturale:

* alimentarea cu apă: branșament la rețeaua publică de alimentare cu apă a localității Crasna, în scop igienico - sanitar;
* energia electrică: branșament din rețeaua de distribuție a energiei electrice din localitate;
* energia termică: centrală termică cu funcționare pe combustibil solid, pentru prepararea agentului termic necesar realizării încălzirii și apei calde menajere.

b4) evacuarea apelor uzate:

* apele uzate menajere de la grupurile sanitare vor fi evacuate în rețeaua de canalizare a localității Crasna;
* apele pluviale de pe platforma betonată vor fi dirijate spre decantorul-separator de hidrocarburi cu V = 144 litri, unde vor fi preepurate, după care vor fi evacuate în rețeaua de canalizare pluvială a localității Crasna.

b5) producţia de deşeuri: conform Legii nr. 211/2011 (r1), privind regimul deșeurilor cu modificările și completările ulterioare; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

* lucrările necesare organizării de şantier: pentru organizarea de şantier se impune executarea unor lucrări pregătitoare şi asigurarea mijloacelor materiale şi umane. Organizarea se va realiza pe amplasamentul investiției propuse.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 30 din 17.05.2017 emis de Primăria Comunei Crasna, terenul se află situat în intravilanul localității, proprietatea beneficiarului.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. nr. 119/2014, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 19.03.2018 au fost solicitate următoarele acte/avize din partea membrilor CAT:

* Notificare Apele Române, notificare DSP, punct de vedere DJC, aviz scoatere din circuit ANIF, clasă de calitate OSPA.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula